బెంగళూరు, నవంబరు 11(ఆంధ్రజ్యోతి): సీనియర్ పాత్రికేయురాలు గౌరీ లంకేశ్ హంతకులెవరో తేలిందని, అయితే ప్రస్తుతం బహిరంగ పర్చలేమని, అందుకు మరికొన్ని వారాలు పడుతుందని కర్ణాటక హోం మంత్రి రామలింగారెడ్డి శనివారం చెప్పారు. మంత్రి నోట అదే మాట నెలరోజుల తర్వాత కూడా ఏ మాత్రం మార్పులేకుండా వచ్చేసింది. శనివారం ఇక్కడ మీట్ది ప్రెస్లో ఆయన మాట్లాడారు. జవాబుదారీతనంలో నిర్లక్ష్యం వహిస్తే సహించేది లేదని చెప్పారు. బెంగళూరు నగరాభివృద్ధి మంత్రిగా రెండేళ్లలో కనీసం 30 మందికి పైగా అధికారులపై వేటు వేశానన్నారు. రాష్ట్రంలో శాంతిభద్రతలు అదుపులో ఉన్నాయని రౌడీలు, గుండాలు ఎంతటివారైనా కఠినంగా ఉపేక్షించేది లేదన్నారు.
bengaluru, navambaru 11(aandhrajyoti): seanier paatrikeyuraalu gauri lankesh hantakulevaro telindani, ayithe prastutam bahiranga parchalemani, anduku marikonni vaaraalu padutundani karnaataka homem mantri ramalingareddy sanivaaram cheppaaru. mantri nota adhe maata nelarojula tarvaata kuudaa e maatram marpulekunda vachesindi. sanivaaram ikkada meetdi preslo aayana matladaru. javaabudaareetanamlo nirlakshyam vahiste sahinchedi ledani cheppaaru. bengaluru nagaraabhivruddhi mantrigaa rendellalo kaneesam 30 mandiki paiga adhikaarulapai vetu vesaanannaaru. rashtramlo saantibhadratalu adupulo unnaayani roudiilu, gundaalu entativaarainaa kathinamgaa upekshinchedi ledannaru.